CELEX: C2005/281/58
Language: sl
Date: 2005-11-12 00:00:00
Title: Zadeva T-350/05: Tožba, vložena 16.9.2005 — Republika Finska proti Komisiji evropskih skupnosti

12.11.2005   
            
            
               SL
            
            
               Uradni list Evropske unije
            
            
               C 281/32
            
         Tožba, vložena 16.9.2005 — Republika Finska proti Komisiji evropskih skupnosti
   (Zadeva T-350/05)
   (2005/C 281/58)
   Jezik postopka: finščina
   Stranki
   
      Tožeča stranka: Republika Finska (Zastopnik: Tuula Pynna)
   
      Tožena stranka: Komisija evropskih skupnosti
   Predlogi tožeče stranke
   
               —
            
            
               Odločba Komisije, sprejeta in vročena dne 8.7.2005, s katero je Komisija v nasprotju z načelom lojalnega sodelovanja iz člena 10 ES in sodno prakso Sodišča o pogojnih plačilih, zavrnila začetek pogajanj z Republiko Finsko glede pogojnega plačila za nazaj naloženih carin skupaj z zamudnimi obrestmi od zapadlosti do dneva plačila teh carin, ki jih od Republike Finske zahteva v okviru postopka zaradi neizpolnitve obveznosti 2003/2180, uvedenega na podlagi člena 226 ES, naj se razglasi za nično.
            
         
               —
            
            
               Komisija evropskih skupnosti nosi svoje stroške.
            
         Tožbeni razlogi in bistvene trditve
   Komisija v izpodbijani odločbi zastopa stališče, da v tej zadevi ni bila dolžna ukrepati v smislu člena 232 ES. Finska je v dopisu, ki se opira na člen 232 ES pozvala Komisijo, naj v skladu z načelom lojalnega sodelovanja iz člena 10 ES in sodno prakso Sodišča o pogojnih plačilih, sprejme odločbo glede pogojnih plačil, zaradi katere bi se morala do odločbe Sodišča Evropskih skupnosti v tej zadevi pogajati glede spornega carinskega dolga in ustreznih zamudnih obresti.
   Finska meni, da je Komisija s sprejemom izpodbijane odločbe kršila Pogodbo ES oziroma njene izvedbene predpise v smislu člena 230 ES s tem, da je v nasprotju z načelom lojalnega sodelovanja iz člena 10 ES in sodno prakso Sodišča Evropskih na področju pogojnih plačil, zavrnila začetek pogajanj o pogojnih plačilih carin skupaj z zamudnimi obrestmi od zapadlosti do dneva plačila teh carin v skladu z Uredbo (ES, Euratom) št. 1150/2000 (1) v postopku zaradi neizpolnitve obveznosti države 2003/2180 in v nasprotju s členom 253 ES ni obrazložila zavrnilne odločbe.
   
      (1)  Uredba Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti, UL L 130 z dne 31.5.2000, str. 1.